
Ministru kabineta rīkojums Nr. 889
Rīgā 2022. gada 6. decembrī (prot. Nr. 62 51. §)
Par apropriācijas pārdali
· 1. Atbalstīt apropriācijas pārdali 2022. gadā no Aizsardzības ministrijas budžeta programmas 30.00.00 "Valsts aizsardzības politikas realizācija" (no ilgtermiņa saistībām – iemaksām starptautiskajās organizācijās) 1 500 005 euro apmērā uz Aizsardzības ministrijas budžeta programmu 06.00.00 "Valsts drošības aizsardzība" iestādes pamatdarbības nodrošināšanai.
· 2. Aizsardzības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu apropriācijas pārdalei atbilstoši šā rīkojuma 1. punktam.
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

